CELEX: 32017D0251
Language: et
Date: 2016-06-02 00:00:00
Title: Komisjoni otsus (Euratom) 2017/251, 2. juuni 2016, Euroopa Aatomienergiaühenduse nimel rahvusvahelise teadus- ja tehnoloogiakeskuse tegevuse jätkamise lepingu sõlmimise kohta ühe lepinguosalisena tegutsevate Euroopa Liidu ja Euroopa Aatomienergiaühenduse ning Gruusia, Jaapani, Norra Kuningriigi, Kirgiisi Vabariigi, Armeenia Vabariigi, Kasahstani Vabariigi, Korea Vabariigi, Tadžikistani Vabariigi ja Ameerika Ühendriikide vahel

14.2.2017   
            
            
               ET
            
            
               Euroopa Liidu Teataja
            
            
               L 37/17
            
         KOMISJONI OTSUS (Euratom) 2017/251,
   2. juuni 2016,
   Euroopa Aatomienergiaühenduse nimel rahvusvahelise teadus- ja tehnoloogiakeskuse tegevuse jätkamise lepingu sõlmimise kohta ühe lepinguosalisena tegutsevate Euroopa Liidu ja Euroopa Aatomienergiaühenduse ning Gruusia, Jaapani, Norra Kuningriigi, Kirgiisi Vabariigi, Armeenia Vabariigi, Kasahstani Vabariigi, Korea Vabariigi, Tadžikistani Vabariigi ja Ameerika Ühendriikide vahel
   EUROOPA KOMISJON,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse Euroopa Aatomienergiaühenduse asutamislepingu artikli 101 kohast nõukogu heakskiitu (1)
   
   ning arvestades järgmist:
   
               (1)
            
            
               21. oktoobril 2013 volitas nõukogu komisjoni alustama läbirääkimisi, et sõlmida ühe lepinguosalisena tegutsevate Euroopa Liidu ja Euroopa Aatomienergiaühenduse ning Gruusia, Jaapani, Norra Kuningriigi, Kirgiisi Vabariigi, Armeenia Vabariigi, Kasahstani Vabariigi, Korea Vabariigi, Tadžikistani Vabariigi ja Ameerika Ühendriikide vahel leping, millega jätkatakse rahvusvahelise teadus- ja tehnoloogiakeskuse tegevust.
            
         
               (2)
            
            
               Need läbirääkimised jõudsid 10. septembril 2015 eduka lõpuni.
            
         
               (3)
            
            
               Kõik lepinguosalised kirjutasid lepingule alla 9. detsembril 2015 Kasahstanis Astanas.
            
         
               (4)
            
            
               Lepingus käsitletakse ka Euroopa Aatomienergiaühenduse pädevusse kuuluvaid küsimusi.
            
         
               (5)
            
            
               Lepingu sõlmimine toimub Euroopa Liidu lepingu ja Euroopa Liidu toimimise lepingu kohaldamisalasse kuuluvate küsimuste osas eraldi menetluse kohaselt.
            
         
               (6)
            
            
               Ühe lepinguosalisena tegutsevate Euroopa Liidu ja Euroopa Aatomienergiaühenduse ning Gruusia, Jaapani, Norra Kuningriigi, Kirgiisi Vabariigi, Armeenia Vabariigi, Kasahstani Vabariigi, Korea Vabariigi, Tadžikistani Vabariigi ja Ameerika Ühendriikide vaheline leping, millega jätkatakse rahvusvahelise teadus- ja tehnoloogiakeskuse tegevust, tuleks Euroopa Aatomienergiaühenduse nimel heaks kiita,
            
         ON TEINUD JÄRGMISE OTSUSE:
   Artikkel 1
   Käesolevaga kiidetakse Euroopa Aatomienergiaühenduse nimel heaks rahvusvahelise teadus- ja tehnoloogiakeskuse tegevuse jätkamise lepingu (edaspidi „leping“) sõlmimine ühe lepinguosalisena tegutsevate Euroopa Liidu ja Euroopa Aatomienergiaühenduse ning Gruusia, Jaapani, Norra Kuningriigi, Kirgiisi Vabariigi, Armeenia Vabariigi, Kasahstani Vabariigi, Korea Vabariigi, Tadžikistani Vabariigi ja Ameerika Ühendriikide vahel.
   Lepingu tekst on lisatud nõukogu otsusele tegevuse jätkamise lepingu sõlmimise kohta (2).
   Artikkel 2
   Rahvusvahelise koostöö ja arengu volinik volitatakse tegema Euroopa Aatomienergiaühenduse nimel kõik vajaliku, et väljendada Euroopa Aatomienergiaühenduse nõusolekut sellega, et leping muutub tema suhtes siduvaks, ning eelkõige andma hoiule lepingu artiklis 18 sätestatud teate.
   
      Brüssel, 2. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  Nõukogu 26. oktoobri 2015. aasta otsus (Euratom) 2015/1990, millega kiidetakse heaks rahvusvahelise teadus- ja tehnoloogiakeskuse tegevuse jätkamise lepingu sõlmimine Euroopa Komisjoni poolt Euroopa Aatomienergiaühenduse nimel (ELT L 290, 6.11.2015, lk 8).
   
      (2)  Nõukogu 6. veebruari 2017. aasta otsus (EL) 2017/248, millega kiidetakse heaks rahvusvahelise teadus- ja tehnoloogiakeskuse tegevuse jätkamise lepingu sõlmimine Euroopa Liidu nimel (vt käesoleva Euroopa Liidu Teataja lk 1).